Johan Anker, Author at LitNet
Johan Anker is gebore op Humansdorp, matrikuleer aan die Hoërskool Brandwag op Uitenhage en studeer aan die Universiteit Stellenbosch, Unisa en Universiteit van Kaapstad (UK). Hy behaal in 1987 sy PhD in Afrikaanse prosa aan die UK. Hy is reeds meer as 36 jaar betrokke by onderwyseropleiding en was departementshoof in Afrikaanse letterkunde, taalkunde en vakdidaktiek. Hy het eers skoolgehou by die Hoërskool Citrusdal (1976–1981) en was daarna betrokke by voormalige onderwyskolleges soos OKP en OKB (1982–2000). Van 2001 tot 2016 dien hy as departementshoof en assistentdekaan aan die Fakulteit vir Onderwys aan die Wellington-kampus van die KSUT. Hy is tans nog as deeltydse dosent en navorser by die KSUT (CPUT) betrokke. Sedert Maart 2018 is hy ook aangestel as buitengewone professor aan die Universiteit Stellenbosch.
Johan publiseer gereeld akademiese artikels in vaktydskrifte oor die Afrikaanse letterkunde, onder andere oor trauma en die magiese realisme. Hy het ook reeds artikels oor jeuglektuur in Afrikaans gepubliseer. Daarbenewens het hy al by verskeie internasionale konferensies oor bogenoemde navorsingsterreine referate gelewer. Hy is ook bekend as resensent van publikasies in Afrikaans.
Hy het reeds twee navorsingstoekennings van die Suid-Afrikaanse Akademie vir Wetenskap en Kuns ontvang en was vir byna 20 jaar betrokke by die opstel en skryf van verskeie uitgawes van die Afrikaanse woordelys en spelreëls (AWS) as lid van die Taalkommissie van die Akademie. Hy tree op as studieleier en eksterne eksaminator van verskeie nagraadse studies.
Hy is ook bekend as aanbieder by onderwyseropleidingsessies onder die vaandel van verskeie onderwysdepartemente en was meer onlangs landswyd betrokke by kursusse van die ATKV in verband met lees- en letterkunde-onderrig. Hy is bekend as navorser en opleier op die gebied van leesbegriponderrig en was betrokke by verskeie handboekreekse vir Afrikaans, vanaf grondslagfase tot graad 12.
Hy is tans nog as deeltydse dosent betrokke by KSUT (CPUT) en sedert 2018 as buitengewone professor verbonde aan die Departement Kurrikulumstudie van die Universiteit Stellenbosch.
"Alles beelde wat plaasvind in die ses reëls van elke strofe: die ses balle in elke boulbeurt, in die klankbaan van 'n krieketbal op 'n krieketkolf."
Disciplinary literacy and the development of reading comprehension
Johan Anker Academic research 2020-10-06
"This article discusses the role of two approaches to the teaching of reading comprehension strategies that may be conducive to the development of reading comprehension in South African schools."
Johan Anker Resensies 2020-05-27
"Dit word 'n eie reis na 'n verlede met 'n ryke verskeidenheid van belewenisse en die blywende indrukke wat nog steeds vorm gee aan 'n groeiende bewussyn op hierdie pad."
"One of the similarities between the author/narrator and the photographer is their freedom to choose what must be photographed and told, what context or caption to give. Their choice have an important influence on how much information a reader receives in order to make an interpretation, thereby becoming a co-interpreter of meaning in the photograph."
Johan Anker LitNet Akademies (Geesteswetenskappe) 2018-09-10
"Die gebruik en beskrywing van die foto's sluit aan by belangrike motiewe in die roman, soos waarheid en leuen, werklikheid en interpretasie, dood en verlies, gesegde en ongesegde dinge tussen mense."
By die herlees van Offerland: FA Venter
Johan Anker Resensies 2018-02-14
"Alhoewel Offerland steeds 'n tradisionele en kultuurgebonde historiese roman uit die sestigerjare sal bly, is ek aan die einde van die lees daarvan wéér ontroer."
Johan Anker Resensies 2017-01-16
Trek vertel die stories wat ons moet deel
Johan Anker Argief 2016-05-12
"In breë trekke handel Trek oor die gedwonge verskuiwing van die bruin mense uit die middedorp van Wellington gedurende die laat '50's en vroeë '60's van die vorige eeu. Dit bied egter ook 'n breër kyk op die verskuiwings tussen plaas en dorp, en selfs, teen die einde van die teks, die verskuiwing na ander vastelande."
Resensie: Boomkastele: 'n sprokie van 'n stadsmens deur Schalk Schoombie
Johan Anker Resensies 2015-09-18
"Boomkastele, die debuutroman van Schalk Schoombie, is tegelykertyd 'n moderne sprokie, 'n roman oor die lewe in die stad en 'n versameling van 'n verskeidenheid hedendaagse tekste wat op verrassende wyse in die lewe van uiteenlopende karakters geïntegreer word ..."
Die invloed van elektroniese media en die totstandkoming van 'n nuwe sosiale paradigma in 'n onlangse Afrikaanse jeugroman
Johan Anker LitNet Akademies (Geesteswetenskappe) 2015-05-26
Verhale as dubbelfoto's
Johan Anker 2013-09-19 "Cas Wepener toon in hierdie debuutbundel 'n fyn aanvoeling vir die beskrywing van atmosfeer, karakter en landskap. Hy het 'n oog vir die kleinste besonderhede en hy skep 'n interessante konteks met 'n web van inligting wat deur die betrokke leser noukeurig gevolg moet word om die geheim van teks en intrige te ontrafel."